Årsmelding for Os Rotary Klubb

2016 - 2017

**Styret**

Følgende styre ble på årsmøtet 2015 valgt for 2016-2017: Tore Rogne,president, Anders Lekven innkommende president, Torleif Gundesø, Leonard Corneliussen, Tove Skarstein Tvedt og Øystein Moberg styremedlemmer, og Øyvind Tøsdal past president, Arild Ulvestad sekretær og Berit Høgheim, kasserer. Varamedlemmer ble Anders H. Stub, Jan Gaassand og Rune Fjellanger. Leonard Corneliussen meldte seg ut av klubben 31.10. Jan Gaassand har møtt i hans sted.

Ved slutten av Rotary året hadde klubben 33 medlemmer i år, hvorav 6 nye.

**Revisorer**

Anders Hjelle og Steinar Bø

**Styremøter**

Det har vært holdt 7 styremøter i Rotaryåret 2016 - 2017.

**Møter**

Det har vært holdt ukentlige møter på Solstrand Fjord Hotel. I tråd med klubbens vedtekter ble det ikke avholdt møter i juli, i romjulen eller mandag etter palmesøndag.

Klubben deltok på Bergensklubbenes juleavslutning i Mariakirken.

De siste år har klubbens møtetid stort sett vært kl 1900 på mandager. Denne tid er mindre hensiktsmessig for medlemmer som har ektefeller med arbeid utenfor hjemmet. Styret besluttet derfor å endre møtetiden tilbake til utgangspunktet som var kl 2000. Det var ingen som motsatte seg dette på klubbmøtet.

**Distriktsguvernør.**

Tore Rykkel var Guvernør i Distrikt 2250 i dette året. Dette innbærer at klubben står som vertskap for PETS (President Elect Training Seminar) og Distriktskonferanse. Begge arrangementene ble avholdt på Solstrand. Det største arrangementet, Distriktkonferansen var det største med 69 deltagere med ledsagere.

Distrikt konferansen startet i Oseana fredag 7. oktober og ble avsluttet søndag 9. Gjestene var enstemmige i at det var et vellykket arrangement.

**Besøk av RI-President**

Verdenspresident Ian Riseley hadde overfor Tore Rykkel indikert at han kunne tenke seg å avlegge Bergensområdet et besøk og bedt om at det ble laget et opplegg for besøket over to dager. Vår klubb fikk gleden av å presentere Ramsholm prosjektet. Vi møtte opp om morgenen på Solstrand hvor han ankom kvelden før, og viste han hva klubbens engasjement hadde resultert i. Både han og hans frue Julieth, forøvrig PDG, var mektig imponert av hva klubben har skapt. "Et eksempel til andre å følge " uttalte han til meg under lunchen på Solstrand hvor Bergensklubbene videreførte programmet med stort møte og middag om kvelden.

**Polio**

I 1988 påtok Rotary seg det djerve mål å utrydde polio i verden. I den tid Rotary har hatt utryddelse av polio som hovedoppgave, har forekomst av polio blitt redusert fra **1000** **tilfeller hver** **dag til under 1 tilfelle i uken, eller med 99,9 %** . Nå finnes polioviruset kun spredte steder i Afganistan, Pakistan og i indre deler av Nigeria. Vår klubb har bidratt økonomisk til dette verdensprosjektet gjennom bidrag til The Rotary Foundation.

**Jubileum**

Klubben fikk sitt charter 14.3. 1977, og kunne derfor markere sitt 40 års jubileum i år. Dette ble gjort med en festmiddag på Solstrand. AG Asbjørn Algrøy representerte Distriktet. Bevegelsens Æresguverør HKH Kong Harald hadde ikke anledning til å delta, men sendte hilsningstelegram som ble lest ved taffelet.

Solstrand Fjord Hotel og Bad markerte også jubileum dette året fordi det var 120 år siden virksomheten ble etablert. Familien Schau-Larsen har eiet og ledet Hotellet mesteparten av denne tiden. Så lenge Klubben har eksistert har dette vært Klubbens møtested. På Rotaryårets siste møte markerte Klubben dette ved at presidenten takket for det gode vertskap og skjenket en klokke til å påkalle oppmerksomhet med innskrift til Børrea Schau- Larsen.

**Ramsholmen**

Det har vært flere grupper enn vanlig som har besøkt Ramsholmen i år. En medvirkende årsak til dette er at Sjøhuset nå er ferdig og har rom for å tilberede mat og bespisning. Arbeidet med å bygge om redskapshus og avtrede til enkel overnatting er i gang. Dette vil medføre at stedet blir en del av Kystveiprosjektet.

Med den økning vi ser både av stedets tjenestetilbud og bruk, er det naturlig å strukturere virksomheten klarere. Det er naturlig å strukturere drift og utbygging i to deler, samt se mer kritisk på sikkerhet når det gjelder bruk av "Unik". Dette er naturlige oppgaver for det nye styret.

**Lysøen**

En dag i måneden har flere av klubbens medlemmer som har anledning deltatt i dugnad på Lysøen.

**TV aksjonen**

Også i år deltok klubbens medlemmer som bøssebærere. Inntekten gikk i år til ..........

**Lovrådet**

The Council of Legislation, Lovrådet, møtes hvert 3. år. senest i april 2006. Klubben har benyttet den frihet som Lovrådet ga den enkelte klubb til å bestemme avvik fra den ukentlige møteplikt. Dette er nå en del av klubbens vedtekter.

**Økonomi**

Klubbens økonomi synes sunn. Regnskap er overlevert klubbens revisorer som vil fremlegge sin vurdering på årsmøtet.

Hagavik 22.8.2017

Tore Rogne